text: О, колко глупава търговска война:: Investor.bg
  Търговската война между САЩ и света всъщност ще бъде убиец, а не създател, на работни места, коментира Пол Кругман
  И така, търговската война започна. И о, колко глупава е тя, пише Пол Кругман* за в. "Ню Йорк таймс".
  Официалното - и правно - обяснение на митата върху стоманата и алуминия е националната сигурност. Това е очевидно измамна обосновка поради факта, че основните преки жертви са демократични съюзници. Тръмп и компания, както може да се предположи, обаче най-спокойно ни казват лъжи за икономическата политика, тъй както правят това за всичко. Те ще възприемат митата като съвсем честна игра, ако тази политика осигури работни места, с които Тръмп ще може да се похвали. Но дали това ще стане?
  Точно тук обстоятелството, че професионално съм икономист, ми причинява малко затруднения. Верният отговор за влиянието на търговската политика върху създаването и закриването на работни места, без значение за колко добра или лоша е смятана тя, всъщност е нула.
  Защо? Федералният резерв (Фед) на САЩ сега повишава постепенно лихвените проценти, защото приема, че в страната малко или много има пълна заетост. Дори митата да водеха до икономически растеж, тогава Фед просто щеше да увеличава лихвите по-бързо, което на свой ред би изтласквало работни места в други сектори: строителството би пострадало от покачващите се лихвени проценти, доларът би поскъпнал, правейки американската промишленост по-малко конкурентоспособна, и т. н. Така че цялата ми професионална подготовка ме кара да отхвърлям обосновката за работните места като неоснователна.
  Мисля обаче, че в този случай макроикономиката, макар да мисля, че е права, възпрепятства полезните дебати. Искаме да знаем дали търговската война на Тръмп ще създаде или закрие работни места, запазвайки паричната политика без промяна, при все че знаем, че тя няма да остане без такава.
  И отговорът, почти със сигурност, е, че търговската война всъщност ще бъде убиец, а не създател, на работни места, и то по две причини.
  Първо, Тръмп налага мита върху междинни стоки - такива, които се използват за производството на други продукти, някои от които трябва да се конкурират на световните пазари. Очевидно разходите по производството на автомобилите и други трайни промишлени изделия ще се увеличат, което ще намали техните продажби, и каквото и да бъде повишението на заетостта в производството на метали, то ще бъде неутрализирано от загубите на работни места в секторите надолу по веригата.
  Търговският конфликт със САЩ ще ускори реформата в ЕС
  В Пекин започнаха поредните търговски преговори между САЩ и Китай
  Второ, други страни ще предприемат ответни мерки срещу американския износ, което ще струва работни места във всички сектори - от производството на мотоциклети до наденици.
  Първо, въпреки че изнасяме по-малко, отколкото внасяме, ние все пак имаме голям износ, а едни ответни търговски мерки ще навредят на много американски работници (и особено на фермерите), доста от които гласуваха за Тръмп и сега ще се почувстват предадени.
  Трето, ако ескалира по-нататък, търговската война ще повиши потребителските цени. В момент, когато Тръмп отчаяно се опитва да убеди обикновените семейства, че са спечелили нещо от неговите данъчни намаления, няма да е необходимо кой знае какво, за да бъдат заличени тези, колкото и малки да са, бонуси.
  Най-накрая - и мисля, че е наистина важно - ние си имаме работа с реални страни, предимно демокрации.
  Реалните страни имат реална политика; те имат гордост; и избирателите в тях наистина не харесват Тръмп. Това означава, че дори техните лидери да искат да направят отстъпки, избирателите вероятно няма да го позволят.
  * Пол Робин Кругман е американски икономист и анализатор. През 2008 г. печели Нобеловата награда за икономика за неговия принос за Новата търговска теория и Новата икономическа география.
  Ами те са корелативни, почне ли бизнесът да се притеснява, адио работни места.
  а сега погледни и статията, да виждаш некви притеснения за пазара в нея ?
  май притесненията са за обикновените бачкатори ? :):)
  Като гледам днес борсата, златото е под 1300, Насдак е на косъм да пробие рекорда си от преди две месеца, Фейсбук се възстанови и от 149 долара за акция през април, сега гони 200. 50 долара на акцийка за месец, как да не си оближеш веждите! А Амазона чупи рекорд след рекорд. Нещо за сега пазара му е през крачола "войната". :)